N Á V R H  K O M U N I K É

    Vláda Slovenskej republiky na svojom zasadnutí dňa ………prerokovala a vzala na vedomie Informáciu o vyhodnotení požiadaviek na implementáciu Rámcovej smernice o vode. Cieľom predkladanej informácie je poskytnúť obraz o základných princípoch a cieľoch, ako aj úlohách súvisiacich s transpozíciou a implementáciou Smernice 2000/60/EC Európskeho parlamentu a Komisie z 23. októbra 2000, ktorá ustanovuje rámec pre činnosť Spoločenstva, týkajúci sa politiky v oblasti vôd, skrátene nazývaná Rámcová smernica o vode (RSV). Rámcová smernica EÚ o vode, je v súčasnosti vrcholom vývoja komunitárneho práva v oblasti VODA. Týmto aktom sa v EÚ prešlo od riešenia jednotlivých problémov, prezentovaných v príslušných smerniciach, ku komplexnému prístupu v ochrane a využívaní vôd a k ekologickému poňatiu vodného práva.